Erdomed: Liek na zvlhčenie suchého, dráždivého kašľa
Prosím Vás, Erdomed sa používa pri suchom, dráždivom kašli na jeho zvlhnutie? Ďakujem
Dobrý deň.
Ďakujeme za vašu otázku.
Liek Erdomed obsahuje liečivo erdosteín, ktoré patrí do skupiny liekov nazývaných mukolytiká. Znižuje viskozitu a elasticitu hlienu a uľahčuje vykašliavanie. Používa sa na uľahčenie vykašliavania pri akútnom a chronickom zápale priedušiek/horných dýchacích ciest (napr. nádcha), rozšírení priedušiek a prieduškovej astme so zvýšeným vylučovaním hlienu. Taktiež býva indikovaný na prevenciu zhoršenia choroby priedušiek najmä pri chronickom zápale priedušiek, emfyzéme pľúc (nadmerný obsah vzduchu v pľúcach) alebo postihnutí dýchacieho systému sprevádzanom emfyzémom a zvýšenou sekréciou, a na predchádzanie komplikáciám po chirurgickom zákroku (napr. zápal pľúc). Suchý dráždivý kašeľ však nepatrí medzi indikácie lieku.
Prajem pekný zvyšok dňa.
S pozdravom
Mgr. Barbora Bičanovská